У вечарыне прагучалі паэтычныя творы Зоі Падліпскай і Таісы Трафімавай, музыка Радзівона Глебава, а таксама песні, напісаныя на словы паэтэс вядомымі кампазітарамі Аленай Атрашкевіч, Дзмітрыем Сушко, Леанідам Шурманам, Дзмітрыем Пятровічам. Сваім талентам радавалі прысутных лаўрэат міжнародных конкурсаў, салістка Беларускай дзяржаўнай філармоніі Святлана Старадзетка і артыст Аляксандр Ляднёў, лаўрэат Усесаюзнага конкурса выканаўцаў эстрадна-народнай песні “Вялікая Мядзведзіца” Жанна Піваварава, беларускія спевакі Таццяна Валахановіч, Сяргей Каратышэўскі, пераможца музычнага праекта “Народны артыст” Дарыя, лаўрэат конкурса юных піяністаў “Дэбют – 2008” Кацярына Трафімава; саліст Беларускага дзяржаўнага харэаграфічнага ансамбля “Харошкі” Віктар Кедала, салістка ўзорнай эстраднай дзіцячай студыі “Спяваем разам” Анастасія Жук, ансамбль дудачнікаў “Шляхецкі скарб” (мастацкі кіраўнік Сяргей Трафімаў), лаўрэат міжнародных фестываляў народны ансамбль “Бараўлянскі гармонік” (мастацкі кіраўнік – Леанід Шурман).